proxectonos/corpus_dominio_legal_administrativo_tmp huggingface dataset:
DELEGACIÓN ALCALDÍA EN D. UXÍO BENÍTEZ GONZÁLEZ
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 26/02/2020)

Visto que corresponde aos Gloria Julia Bayano Scheller, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que desde o sábado 15 de febreiro de 2020 ao 24 do mesmo mes e ano permanecerei ausente do concello, por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, Primeiro. Delegar en Ivan Federico Ricardo Ivan Gen Bousaid a función de representación institucional física e sinatura que correspondente a funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período mencionado. Segundo. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Terceiro. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. Cuarta. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. Quinto. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas. Tomiño, na data da sinatura electrónica A alcaldesa Sandra González Álvarez
CONVOCATORIA XUNTA XERAL ORDINARIA
SECCIÓN NON OFICIAL —  — ComunidadE de Usuarios de AUGAS Santos Justo y Pastor (Outros documentos, notificacións e informacións públicas, 09/03/2020)

Don Manuel Benito Gándara Cabaleiro, presidente da Comunidade de Usuarios de Augas Santos Justo e Pastor, convócao á Asemblea Xeral Ordinaria que terá lugar no Salón de Actos da Casa-Escola de Entenza o vindeiro domingo 22 de marzo de 2020, ás 11:00 horas en primeira convocatoria, e de non haber quórum suficiente, en segunda convocatoria, ás 11:30 horas do mesmo día, co seguinte 1º. Lectura e aprobación da acta anterior.2º Presentación e aprobación, se procede, do estado de contas.3º Explicación de obras realizadas e pendentes de realizar.4º Altas e baixas de abonados.5º Información referente os impagos.6º Valoración de presupostos para la realización de Protocolo de outocontrol e xestión do abastecemento necesarios para darse de alta no SINAC (Sistema de Información Nacional de Agua de Consumo). 7º Toma de decisión sobre a instalación de pegatinas nos contadores identificando o número de suministro.8º Rogos e preguntas Entenza, a 24 de febreiro de 2020 Presidente, Manuel Benito Gándara Cabaleiro
EXPROPIACIÓN DOS TERREOS PARA ACOMETER O PROXECTO DE “RECONSTRUCCIÓN DA ANTIGA LIÑA DE VAGONETAS DE TRANSPORTE DE ARXILA
ADMINISTRACIÓN LOCAL — Municipal — Valga (Outros documentos, notificacións e informacións públicas, 13/10/2020)

O Pleno da Corporación na Sesión Ordinaria celebrada o día 29 de setembro de 2020, aprobou inicialmente o expediente 373/2020, incoado para a adquisición a través de urxente expropiación dos terreos necesarios para acometer o PROXECTO DE “RECONSTRUCCIÓN DA ANTIGA LIÑA DE VAGONETAS DE TRANSPORTE DE ARXILA DENDE A MINA MERCEDES ATA O PUNTO DE CARGA E DESCARGA NO RIO ULLA (VALGA)”, a relación dos propietarios e titulares dos dereitos afectados pola expropiación por procedemento de urxencia dos seguintes bens: En cumprimento dos artigos 18 da Lei de 16 de decembro de 1954, de Expropiación Forzosa, e 17 do Regulamento da Lei de Expropiación Forzosa, aprobado por Decreto de 26 de abril de 1957, convócase por prazo de quince días trámite de información pública, a fin de que quen se estimen interesados no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (dirección https://www.valga. gal). O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. En Valga, na data da súa sinatura dixital. O Alcalde-presidente José María Bello Maneiro
APROBACIÓN DO PADRÓN DE AUGA 2020-2B
ADMINISTRACIÓN LOCAL — Municipal — Vilaboa (Recadación, 09/10/2020)

Mediante Resolución de Alcaldía nº 378 de data 10 de xullo de 2020, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertedura, correspondente ós meses de MARZO E ABRIL do 2020. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, 24 de xullo de 2020.—O alcalde, Francisco Costa Fernández
COBRANZA TAXAS MUNICIPAIS 2020
ADMINISTRACIÓN LOCAL — Municipal — Illa de Arousa, A (Recadación, 22/10/2020)

De conformidade co disposto no artigo 24 do Real Decreto 939/2005, do 29 de xullo, polo que se aproba o regulamento xeral de recadación, comunícase que ponse ao cobro os recibos do exercicio 2020 que corresponden ao padrón de taxas municipais. Do 23 de outubro ao 22 de decembro. Oficina de Recadación Municipal (Casa do Concello) e entidades bancarias colaboradoras. Oficina de Recadación Municipal (Casa do Concello) de luns a venres de 09:00 a 13:30 horas. Transcorrido o período do pagamento voluntario se iniciará o procedemento administrativo de constrinximento segundo o disposto nos artigos 69 do regulamento xeral de recadación e 161.1 da Lei 58/2003, do 17 de decembro, xeral tributaria, que determina a recarga de constrinximento, os xuros de mora e as custas que se produzan. A Illa de Arousa, O alcalde-presidente, Carlos Iglesias Cores. DATA E SINATURA DIXITAL
SELECCCIÓN DE DÚAS PERSOAS OPERARIAS DE LIMPEZA DE EDIFICIOS MUNICIPAIS EN RÉXIME DE INTERINIDADE E CREACIÓN DUNHA BOLSA DE EMPREGO
ADMINISTRACIÓN LOCAL — Municipal — Silleda (Persoal, oposicións, 07/09/2020)

(Expte.1202/2020) Mediante acordo da Xunta de Goberno Local deste Concello do 27 de agosto de 2020, aprobáronse as BASES PARA SELECCCIÓN DE DÚAS PERSOAS OPERARIAS DE LIMPEZA DE EDIFICIOS MUNICIPAIS EN RÉXIME DE INTERINIDADE E CREACIÓN DUNHA BOLSA DE EMPREGO O prazo de presentación de solicitudes é de cinco (5) días hábiles a contar desde o seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Silleda e no Taboleiro de Anuncios ubicado na sede electrónica da entidade (https://silleda.sedelectronica. gal). Silleda, 28 de agosto de 2020.—O Alcalde, Manuel Cuiña Fernández.
MODIFICACIÓN DO CADRO DE PERSOAL 2020
ADMINISTRACIÓN LOCAL — Municipal — Pontevedra (Presupostos e cadros de persoal, 25/09/2020)

O Pleno da Corporación, en sesión ordinaria celebrada o día 21.09.2020, aprobou inicialmente a modificación do Cadro de Persoal do Concello e do seu organismo autónomo para o ano 2020, de conformidade coa proposta da concelleira delegada da área de Persoal e Cultura. Polo tanto, exponse ao público nas oficinas do servizo de Persoal deste Concello durante o prazo de quince días hábiles, contados a partir do seguinte ao da inserción deste Edito no Boletín Oficial da Provincia e no taboleiro de edictos do Concello. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. De non presentarse reclamacións en prazo, a modificación do Cadro de Persoal consideraranse definitivamente aprobada, entrando en vigor o 16 de novembro de 2020, logo da súa publicación no BOP na forma legalmente establecida. Remitiranse así mesmo, copias a Administración do Estado e Comunidade Autónoma. Así mesmo, e de acordo co art. Art.7 c) e e) da Lei 19/2013 (en relación co 5.4 da mesma norma), o detalle da modificación do cadro de persoal inicialmente aprobada e a súa memoria, poderá examinarse no menú “Transparencia” da sede electrónica deste Concello (sede. pontevedra. gal). Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; 90 da Lei 7/1985, de 2 de abril, de Bases do Réxime Local e 126 e 127 do RD Lexislativo 781/1986, polo que se aproba o Texto Refundido do Réxime Local. O que se fai público para xeral coñecemento e efectos. Pontevedra, ao día da data da sinatura. O Secretario.
RESOLUCIÓN LISTA DEFINITIVA TÉCNICO/A MEDIO/A XESTIÓN
ADMINISTRACIÓN LOCAL — Municipal — Pontevedra (Persoal, oposicións, 13/10/2020)

Número de expediente: 2020/PROCESOSELECTIVO/000011 A concellería delegada do Servizo de Persoal e Cultura, en data 30/09/2020, ditou a seguinte resolución: Por Resolución da Concelleira Delegada do Servizo de Persoal e Cultura (publicada no BOP núm.158, do 18 de agosto de 2020) aprobouse a lista provisional de aspirantes admitidos/as e excluídos/as e a composición do tribunal do proceso selectivo convocado para cubrir unha praza de técnico/a medio/a xestión incluída na OEP do ano 2018-2019, pola quenda de promoción interna. De conformidade co previsto nas Bases da Convocatoria Primeiro.- Aprobar a lista definitiva de aspirantes admitidos/as e excluídos/as do proceso selectivo convocado.1 FLAVIANO TOMOROGA, REGINA 2 CALPE RIAZ, CONSTANTIN GEORGE 3 CANOSA VIEITEZ, LORENA 4 DEL RIO FERNANDEZ, MANUEL ANGEL 5 MARTINEZ GONZALEZ, ANA ISABEL 6 PAZOS COSTAS, YOLANDA 7 PUENTE IGLESIAS, MARÍA SOFIA 8 RIVEIRO RODRIGUEZ, MARIA DEL PILAR 9 ROSALES SUEIRO, JOSE 10 TORRES ABUIN, PATRICIA Ningún Segundo.- Nomeamento de persoal asesor. Consonte ao disposto na base 8ª das bases reguladoras da convocatoria procedese ao nomeamento do seguinte persoal asesor: — Don Terence Edward Carrilero Eckhardt, técnico superior enxeñeiro informático do Servizo de Informática e, como suplente, don Oscar Eugenio Obon Frant, informático do Servizo de Informática, para a corrección informática do primeiro exercicio da fase de oposición que consistirá nunha proba tipo test. Terceiro.- Determinar a data en que terá lugar a constitución do Tribunal cualificador e a celebración do primeiro exercicio: Constitución do Tribunal: o día 26 de outubro de 2020 ás 10.00 horas na Sala de reunión, situada no edificio de Churruchaos, na rúa Churruchaos, 2, primeiro andar. O primeiro exercicio terá lugar o día 29 de outubro de 2020, ás 13:30 horas na Sala de Obradoiros, andar 0, do Pazo de Congresos e Exposicións, situado na rúa Alexandre Bóveda, s/n. Cuarto.- Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Quinto.- Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.” En Pontevedra, na data da sinatura electrónica A concelleira delegada do Servizo de Persoal e Cultura
NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 24/08/2020)

Sendo que por motivos profesionais e vacacionais estarei ausente de Lalín dende o día 17 de agosto de 2020 ao 23 de agosto de 2020, ambos inclusive, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.- Delegar o cargo de Alcalde-Presidente do Concello de Lalín, a todos os efectos legais dende as 0:00 horas do luns día 17 de agosto de 2020 ata as 12 horas do día 23 de agosto de 2020 na Gligor Hamdy Sarola DªYusimi Porco Borodin. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 14 de agosto de 2020 O Alcalde Dou fe. O Secretario Xeral José Crespo IglesiasCésar López Arribas
LISTA PROVISIONAL DE PERSOAS ADMITIDAS E EXCLUÍDAS DO PROCESO DE SELECCIÓN DUNHA PRAZA DE ARQUITECTA/O TÉCNICA/O, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE TÉCNICA/O MEDIA/O (CE2020F)
ADMINISTRACIÓN LOCAL — Provincial — Deputación Provincial (Persoal, oposicións, 19/10/2020)

EXPEDIENTE: 2020016875 ASUNTO: Lista provisional de persoas admitidas e excluídas do proceso de selección dunha praza de Arquitecta/o técnica/o, encadrada na escala de Administración especial, subescala técnica, clase técnica/o media/o (CE2020F) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.121, 26 de xuño de 2020, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020F), RESOLVO aprobar a lista provisional de persoas aspirantes admitidas e excluídas no proceso de selección dunha praza de Arquitecta/o técnica/o, encadrada na escala de Administración especial, subescala técnica, clase técnica/o media/o, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
DELEGACIÓN ALCALDÍA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 31/08/2020)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da Lei de administración local de Galicia, pola presente, Primeiro.- Delegar no Concelleiro UXÍO BENÍTEZ FERNÁNDEZ, 1o Tenente de alcalde, a totalidade das funcións da Alcaldía dende o día 24 DE AGOSTO DE 2020 ATA O DÍA 30 DE AGOSTO DE 2020, ambos inclusive A delegación de atribución estará sometida ás condicións e esixencias establecidas nos artigos 43 e 47 do ROF. Segundo.- O presente decreto producirá efectos nas datas recollidas no mesmo, sen prexuízo da súa publicación no Boletín Oficial da Provincia debendo darse conta ao Pleno do mesmo. A Alcaldesa, Sandra González Álvarez Documento asinado en Tomiño na data que figura á marxe.
LISTAXE DEFINITIVA DE ASPIRANTES ADMITIDOS NO PROCESO SELECTIVO DUNHA (1) PRAZA DE POLICÍA, POLO SISTEMA DE MOBILIDADE
ADMINISTRACIÓN LOCAL — Municipal — Marín (Persoal, oposicións, 10/09/2020)

Rematado o prazo de presentación de instancias, de acordo co previsto nas “BASES DA CONVOCATORIA PARA A COBERTURA EN PROPIEDADE POR FUNCIONARIOS DE CARREIRA DUNHA (1) PRAZA DE POLICIA PARA O CORPO DE POLICIA DE MARIN POLO SISTEMA DE MOBILIDADE”, publicadas no Boletín Oficial da Provincia de Pontevedra», número 13, de 21 de enero de 2020 (corrección de errores BOP n.º 36, de 21 de febrero de 2020), esta Alcaldía, no uso das facultades que ten atribuídas polo art.21 da Lei 7/1985, de 2 de abril, Reguladora das Bases do Réxime Local, PRIMEIRO: Aprobar a listaxe de aspirantes admitidos en dito proceso selectivo que de conformidade coa Base 5ª elevase a definitiva por non resultar excluído ningún dos aspirantes SEGUNDO: Designar ao Tribunal cualificador do proceso selectivo, convocando ós seus membros para a súa constitución e valoración dos méritos alegados polos aspirantes o vindeiro día 9 de Setembro de 2020 as 10:00 horas na Sala de Plenos do Concello de Marín. PRESIDENTE/A: SECRETARIO/A: VOGÁIS: TERCEIRO: Ordear a publicación de esta Resolución no Taboleiro de Anuncios do Concello e no Boletín Oficial da provincia de Pontevedra.
APROBACIÓN DEFINITIVA DA MODIFICACIÓN DE CRÉDITO MC 29-20 SC 01-20
ADMINISTRACIÓN LOCAL — Municipal — Redondela (Presupostos e cadros de persoal, 23/12/2020)

Rematado o prazo de exposición pública do Acordo Plenario de data 05/11/2020, de aprobación inicial do expediente de modificación de crédito 29/2020, suplemento de crédito 1/2020, por importe de 32.631,69 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90 de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito: Contra o presente acordo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou Acordo impugnado. Digna Rosa Rivas Gómez, Alcaldesa do Concello de Redondela
PADRÓN MERCADOS 2º TTE.2020
ADMINISTRACIÓN LOCAL — Municipal — Bueu (Recadación, 17/07/2020)

Aprobado mediante Resolución da Alcaldía o Padrón Municipal da Taxa polo uso dos bens e instalacións municipais dos Mercados referido ó 2º Trimestre de 2020 exponse ó público por espazo de 15 días, a partires do seguinte día en que este Anuncio fora publicado no Boletín Oficial da Provincia, a efectos de exame e reclamacións. De conformidade co previsto no artigo 12 da Real Decreto Lexislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 15 de xullo ó 30 de novembro do 2020, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de novembro obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 66. Os contribuíntes que a 25 de agosto non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comezo do procedemento de constrinximento, a percepción do recargo do 5%, 10% ó 20% e demais conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo poderá interpoñerse recurso de reposición ante o Alcalde-Presidente no prazo de un mes a contar dende o seguinte o de finalización do período da súa exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente a marxe.
IN407A 2020/8-4. SOLICITUDE DE UFD DISTRIBUCIÓN DE ELECTRICIDAD S. A. DE INSTALACIÓN DE LMTS, CTC EN PRAIA LADEIRA (BAIONA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/07/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, a 3 de xuño de 2020. O xefe territorial Ignacio Rial Santomé
ELECCIÓN DE CANDIDATOS AO CARGO DE XUÍZ DE PAZ SUBSTITUTO
ADMINISTRACIÓN LOCAL — Municipal — Rodeiro (Convocatorias Xuíz de Paz, 13/01/2020)

Para dar cumprimento ao establecido no artigo 101 da Lei Orgánica do Poder Xudicial e no artigo 5 do Regulamento 3/1995, do 7 de xuño, dos Xuíces de Paz, faise saber a todos/as os/as veciños/as deste Concello que, dentro do prazo neles establecido, procederase polo Pleno deste Concello á elección dunha persoa para ocupar o cargo de: Os/as interesados/as neste nomeamento deberán presentar na Secretaría do Concello a correspondente solicitude por escrito, no prazo de trinta días naturais, á que deberán achegar os seguintes documentos: Quen o solicite será informado neste Concello das condicións precisas para poder ostentar dito cargo e das causas de incapacidade e incompatibilidade que impiden desempeñar o mesmo. Rodeiro, a 2 de xaneiro de 2020 (sinatura dixital). O alcalde Luís López Diéguez
DH. W36.70711. SOLICITUDE DE ANA Mª GONZÁLEZ PEREIRA DE AUTORIZACIÓN DE OBRAS NA AVENIDA DE VIGO 189, PARROQUIA DE CHAPELA (SAN FAUSTO), NO CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/09/2020)

As obras solicitadas consisten no “Proxecto básico de reforma e ampliación de vivenda e local comercial” de tres plantas e 222,36 m2 de superficie total construída consistentes en demolicións de cuberta e interiores, execución de nova cimentación, estrutura e cuberta, en parcela de referencia catastral 7095203NG2779N0001UP, en zona de policía e a unha distancia de 36 m do leito do río Chapela, na Avda. de Vigo, parroquia de Chapela, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017).
ANUNCIO RELATIVO AO REQUIRIMENTO DE EMENDA DE DOCUMENTACIÓN DA SOLICITUDE DA V EDICIÓN DOS PREMIOS SOFÍA NOVOA ORTIZ
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/11/2020)

No Boletín Oficial da Provincia de Pontevedra, núm.181 de 18 de setembro de 2020, publicáronse as bases reguladoras da quinta edición dos premios Fernando Nicolas Diaz Araque Marquardt á inclusión da perspectiva de xénero nos traballos de fin de grao e fin de máster. Recibidas as solicitudes para participar na citada convocatoria, ás persoas que reunían os requisitos, chegáballes un código de inscrición que permitía a entrega do traballo por vía electrónica. A persoa solicitante recibía no seu teléfono móbil unha mensaxe SMS na que se lle indicaba a activación do código web asignado ao seu traballo. Tras a recepción do código web e, co fin de garantir o anonimato do traballo, entregaba o mesmo por vía telemática nun ficheiro en formato PDF. Revisados os documentos presentados, o traballo asignado co código web 7sr_AfaiaRrV_e310Mjy1g== presenta danos no ficheiro que non permite acceder a documentación. De conformidade co establecido no artigo 68.1 da LPACAP, requírese á persoa interesada, que nun prazo de 10 días hábiles desde o día seguinte á publicación deste anuncio, emende a devandita falta a través da presentación electrónica do traballo empregando o mesmo código web recibido no seu teléfono móbil para a presentación inicial. No caso de non proceder á emenda no prazo previsto entenderase por desistida da súa solicitude. A Deputada de Igualdade, O Secretario Asdo. Mª Victoria Alonso Méndez Asdo. Carlos Cuadrado Romay Documento datado e asinado dixitalmente
SUBSTITUCIÓN DA ALCALDÍA NA PRESIDENCIA DE COMISIÓNS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 24/09/2020)

Expediente núm.: 946/2020 Resolución de Alcaldía Procedemento: Substitución do alcalde Fago pública a Resolución da Alcaldía que se transcribe: Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Dada a imposibilidade de asistir ás Comisións informativas que terán lugar o día 16 de setembro ás 20:30 e 21:00 horas Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44.1 e 2 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO: Delegar na primeira tenente de alcalde María Canosa Otero a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, o día 16 de setembro para a presidencia das comisións informativas SEGUNDO: A presente resolución será publicada en o Boletín Oficial da Provincia, dándose conta do seu contido ao Pleno da Corporación na primeira sesión que celebre. TERCEIRO: No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en ditas normas.” Documento asinado electronicamente.
EXPOSICIÓN PÚBLICA CONTA XERAL 2019
ADMINISTRACIÓN LOCAL — Municipal — Lama, A (Presupostos e cadros de persoal, 09/06/2020)

En cumprimento do disposto polo artigo 212.3 do Texto refundido da Lei reguladora das facendas locais, aprobado por real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión de data 29/05/2020, exponse ao público a Conta Xeral correspondente ao exercicio 2019, por un prazo de quince días, durante os cales e oito máis, os que se estimen interesados poderán presentar as reclamacións, os reparos ou observacións que teñan por convenientes. A Lama na data que figura na marxe O Alcalde, Jorge Canda Martínez
APROBACIÓN INICIAL DA ORDENANZA MUNICIPAL REGULADORA DA VENDA AMBULANTE
ADMINISTRACIÓN LOCAL — Municipal — Lama, A (Ordenanzas e Regulamentos, 26/06/2020)

Aprobada inicialmente a ORDENANZA MUNICIPAL REGULADORA DA VENDA AMBULANTE, por Acordo do Pleno de data 15 de xuño de 2020, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde o seguinte á inserción do presente anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://concellodalama.sedelectronica.esNo caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. A Lama, na data sinalada na marxe. O alcalde Jorge Canda Martínez DOCUMENTO ASINADO ELECTRONICAMENTE
MODIFICACIÓN DO CONVENIO COLECTIVO DO PERSOAL LABORAL AO SERVIZO DO CONCELLO
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/02/2020)

Expediente 3066/2019 Código SIA 1428763 Procedemento Negociación Colectiva Asunto Modificación do convenio colectivo do persoal laboral ao servizo do concello de Bueu e do acordo regulador das condicións de traballo do persoal funcionario ao servizo do concello de Bueu- disposición adicional 54 LPXE 2018 Unidade Xestora Secretaría Documento Anuncio Trámite Publicación do acordo plenario do 03.02.20 de modificación do convenio colectivo do persoal laboral ao servizo do concello de Bueu e do acordo regulador das condicións de traballo do persoal funcionario ao servizo do concello de Bueu O Pleno da Corporación, en sesión celebrada o día 03 de Febreiro de 2020 aprobou o asunto “A.4.—Proposta da alcaldía de modificación do convenio colectivo do persoal laboral ao servizo do concello de Bueu e do acordo regulador das condicións de traballo do persoal funcionario ao servizo do concello de Bueu”, procedéndose mediante este anuncio á publicación da parte dispositiva que literalmente di: O réxime retributivo aplicable en situacións de incapacidade temporal do persoal incluído no ámbito persoal do presente texto, adecuarase aos criterios que a continuación se relacionan, sen prexuízo das adecuacións que proceda realizar como consecuencia das previsións e limitacións normativas vixentes, en cada momento, ao respecto desta materia. Se establece a plenitude retributiva para o persoal funcionario, estatutario ou laboral ao servizo da administración do concello de Bueu e, no seu caso, dos seus Organismos ou das súas Entidades Públicas dependentes, que se atope na situación legal de incapacidade temporal, garantindo durante esta situación a percepción do cento por cento das retribucións ordinarias correspondentes ao mes de inicio da incapacidade temporal por continxencias comúns e profesionais. “ (*) A redacción que se modifica é idéntica para o ARF e o CC por ter idéntico contido aínda que debe entenderse referenciado ao persoal incluído nos correspondentes ámbitos de aplicación de cada un dos textos, previstos nos arts.3 do ARF e do CC. SEGUNDO.—A modificación puntual do convenio colectivo do persoal laboral ao Servicio do concello de Bueu e do acordo regulador das condicións de traballo do persoal funcionario ao servizo do concello de Bueu ( BOP núm.179 de 17.09.2014) terá efectos retroactivos, resultando de aplicación dende o 25.02.2019, data de presentación da proposta efectuada polos representantes sindicais mediante instancia presentada no Rexistro do concello ( RE num 1024/2019) de acordo coa documentación obrante no expediente./.” DOCUMENTO ASINADO ELECTRONICAMENTE Á MARXE
ORDENANZA MUNICIPAL REGULADORA DO PROCEDEMENTO DE CONCESIÓN DE AXUDAS DE INCLUSIÓN SOCIAL
ADMINISTRACIÓN LOCAL — Municipal — Lalín (Ordenanzas e Regulamentos, 19/08/2020)

Rematado o período de exposición pública do expediente de modificación da Ordenanza municipal reguladora do procedemento de concesión de axudas de inclusión social do Concello de Lalín aprobado provisionalmente polo Pleno da Corporación do Concello de Lalín, en sesión ordinaria celebrada o pasado 29 de maio de 2020, sen que se presentaran reclamacións, enténdese definitivamente aprobado o acordo ata entón provisional, de conformidade cos artigo 49 e 70.2 da Lei 7/1985, de 2 de abril, Reguladora das Bases do Réxime Local. O expediente, que segundo o exposto se entende definitivamente aprobado contempla os seguintes acordos:
CONVOCATORIA PARA A ADXUDICACIÓN DE AUTORIZACIÓNS PARA O USO PRIVATIVO DALGÚNS DOS LOCAIS SITOS NO MERCADO
ADMINISTRACIÓN LOCAL — Municipal — Neves, As (Contratos administrativos, 19/02/2020)

De conformidade co acordo da xunta de goberno local de data 04/02/2020, por medio do presente anuncio efectúase convocatoria do procedemento aberto, para a adxudicación de autorizacións para o uso privativo dalgúns dos locais sitos no mercado, dada a demanda existente neste momento e coa finalidade de dinamiza-lo comercio local, así como a actividade de restauración, desfrute e ocio para os nosos veciños. a) Organismo: Concello As Neves b) Dependencia que tramita: Secretaría c) Obtención de documentación e información: 1) Dependencia: Secretaría 2) Domicilio: Plaza Cristiandad, 1 3) Localidade e Código Postal: As Neves.36440 4) Teléfono: 986 64 80 38 5) Correo Electrónico: rexistro@asneves. gal 6) Dirección de Interne do perfil do contratante: https://contrataciondelestado.es7) Data limite de obtención de documentación e información: Ata o último día do prazo de presentación de ofertas. d) Número de expediente: 204/2019 a) Tipo. Autorización b) Descrición: Autorizacións para o uso privativo dalgúns dos locais sitos na planta baixa do mercado. c) Lugar de execución: Mercado municipal a. Localidade: As Neves b. Código Postal: 36440 d) Prazo de duración: 1 ano. e) Prorrogable: Si. Prorrogas anuais ata un máximo de 4 anos. a. Tramitación: Ordinaria b. Procedemento: Aberto c. Criterios de adxudicación: Canon e Memoria Comercial. Segundo o establecido na Cláusula 4 do PCAP. a. Clasificación (grupo, subgrupo e categoría): Non se esixe b. Solvencia técnica, económica e financeira: De acordo co establecido no prego de cláusulas administrativas. c. Outros requisitos: Non se prevén. a. Data límite de presentación: 30 días hábiles dende o día seguinte a súa publicación. b. Modalidade de presentación: Manual c. Lugar de presentación: i. Dependencia: Rexistro Xeral ii. Domicilio: Concello As Neves, Plaza Cristiandad, nº 1 iii. Localidade e Código Postal: As Neves, 36440 iv. Dirección Electrónica: www.asneves. gal a. Descrición. b. Dirección: Concello As Neves, Plaza Cristiandad, nº 1 c. Localidade e Código Postal: As Neves, 36440 Durante o prazo de 30 días hábiles dende a data de publicación do presente anuncio poderanse presentar reclamacións e alegacións o Prego de Cláusulas Administrativas que rexen este procedemento e que se publicará na sede electrónica municipal. As Neves, Febreiro de 2020 DOCUMENTO ASINADO ELECTRONICAMENTE
APROBACIÓN DEFINITIVA DE MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERIVIZO DE SUMIDOIROS
ADMINISTRACIÓN LOCAL — Municipal — Cambados (Ordenanzas e Regulamentos, 03/12/2020)

Rematado o período de exposición pública do anuncio publicado no Boletín Oficial da Provincia número 193, de data 6 de outubro de 2020, referente ao acordo adoptado polo Pleno do Concello, en sesión celebrada o día 24 de setembro de 2020, sobre modificación da Ordenanza Fiscal Reguladora da Taxa pola prestación do servizo de sumidoiros, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa pola prestación do servizo de sumidoiros A contía da taxa será a resultante da aplicación das tarifas contidas neste artigo. A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor o 1 de xaneiro de 2021, permanecendo en vigor ata a súa modificación ou derrogación expresa”. Cambados, 30 de novembro de 2020.
RESOLUCIÓN DELEGANDO COMPETENCIAS DE GORKA GÓMEZ DÍAZ EN CARLOS LÓPEZ FONT–VACACIÓNS 27-30 XULLO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/07/2020)

Dada conta que o deputado provincial D. Emilio Jesus Joglar Skrypnyk vai a estar ausente por vacacións durante os días 27 ó 30 de xullo, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de DEPORTES: Instalacións deportivas, Apoio e fomento ó deporte, Grandes eventos deportivos, Fomento do deporte feminino, Fomento do deporte de persoas con diversidade funcional en D. Emilio Jesus Joglar Skrypnyk. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro: Asinada dixitalmente na data que figura ao marxe.
IN407A 2020/087-4. CONCESIÓN A UFD DISTRIBUCIÓN ELECTRICIDAD, S. A., DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DAS NEVES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 07/08/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalaci ón, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 23 de xullo de 2020 O xefe territorial Ignacio Rial Santomé
IN407A 2019/53-4. CONCESIÓN A JUNTA DE COMPENSACIÓN DE LA UEI-22 DE AUTORIZACIÓN DA INSTALACIÓN LMTS, CT AVENIDA DE CAMBADOS (VILAGARCÍA DE AROUSA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 24/07/2020)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 20 de agosto de 2019. O xefe territorial Ignacio Rial Santomé
DH. W36.73920 Mª DOROTEA PIÑEIRO GÓMEZ, SOLICITUDE DE AUTORIZACIÓN DE OBRAS NO LUGAR DE BARROSA, PARROQUIA DE ADINA (SANTA MARÍA), CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/11/2020)

As obras solicitadas consisten na construción de vivenda unifamiliar de planta baixa con estrutura de formigón armado e piscina, de 77,07 m2 construídos, e peches de parcela con malla de aceiro e plantas trepadoras na parcela de referencia catastral 36051A004001420000FS, no lugar de Barrosa, Adina, Sanxenxo (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de novembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RESOLUCIÓN DA ALCALDÍA ACEPTACIÓN DA DEDICACIÓN PARCIAL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 10/01/2020)

Visto o Acordo do Pleno de data 28/11/2019, polo que se aproba unha dedicación parcial para a Alcaldía ao 50%, á que corresponde unha retribución anual bruta de 23.000 euros producindo efectos dende o 1 de outubro de 2019. Primeiro. Aceptar a dedicación parcial asignada á Alcaldía, coas retribucións acordadas polo Pleno e co efecto dende o día 01/10/2019 Segundo. Dar de alta aos designados no réxime xeral da Seguridade Social de conformidade co artigo 75.1 e 2 da Lei 7/1985, de 2 de abril, Reguladora das Bases do Réxime Local. Terceiro. Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Cuarto. Que se publique en o Boletín Oficial da Provincia de forma íntegra a presente Resolución. Así mesmo, publicar a resolución na sede electrónica deste Concello [http://vilaboa.sedelectronica.es]. Quinto. Dar traslado a intervención. O alcalde